
Népzene Bartók hegedűduóiban

Bartók hegedűduóival gyerekkorom óta foglalkozom. Zenekarommal egyetemben már
számos alkalommal szólaltattam meg úgy a forrásul szolgáló népzenei példákat, mint
magukat a duókat. Gyakorló előadó és zenetudományi tanulmányokat folytató
hozzáállásomból adódóan éreztem, hogy bizonyos dolgok nem teljesen egyértelműek a
hegedűduók előadásmódját illetően, közben egyre erősödött bennem a késztetés, hogy a
a zenei megfogalmazásuk terén észrevételeket tegyek. A duók előadásmódja ugyanis
számos kérdést vet föl. Túl a bartóki interpretáción és népzenei hangvételen, van
néhány olyan zenei értelmezés-beli gesztus, ami az előadói hagyományban az évek
során gyökeret vert, és újragondolásra szorul. Tapasztalatom szerint a népzene és a
műzene egyre közelebb kerülve egymáshoz, az őket elválasztó határok egyre
vékonyabbak. Ezért gondolom, hogy soha nem volt még ekkora aktualitaása ezen
szempontok tisztázásának.
Elmélyedvén a kutatásban és a darabok interpretációjában egy sajátos megfogalmazásig
jutottam el. Erről foglaltam össze néhány gondolatot, amelyeket élő előadásom során
kívánok szemléltetni, bemutatva az ún. hagyományos előadást, párhuzamba állítva egy
személyes előadási javaslattal, amely véleményem szerint organikusabb és közelebb
állhat a bartóki elképzeléshez. Mindezt a magyar népzene tükrében.
Nem arra törekszem, hogy kőbe véssem elképzeléseimet, szívesen vitára bocsátom az
általam megfogalmazottakat úgy elméleti, mint gyakorló muzsikusoknak.

Népzene Bartók hegedűduóiban
Előadó: Kiss-B. Ádám
Témavezető tanár: Jánosi András
Műsor:
Bartók Béla: 44 duó két hegedűre
17. Menetelő nóta 1.
18. Menetelő nóta 2.
28. Bánkódás
Előadják:
Vizeli Máté – hegedű
Kiss-B. Ádám – hegedű
Galgamenti és apátfalvi csárdások
Előadják:
Kiss-B. Ádám – hegedű
Vizeli Máté – brácsa
Timár Márton – nagybőgő
Az előadáson elhangzik továbbá:
Bartók Béla: Petite Suite
I. Lassú
előadja: Bartók Béla (archiv felvétel)
valamint
„Pejparipám rézpatkója”
előadja: Vörös Ignác (fonográf felvétel)



